ઇન્ટરનેશનલ ડેસ્કઃ ગૂગલના ચીફ એક્ઝિક્યૂટિવ ઓફિસર (સીઇઓ) સુંદર પિચાઇ આ અઠવાડિયે ગૂગલને મળેલા રિસ્ટ્રિક્ટેડ શૅર્સને કૅશ કરાવવા જઇ રહ્યા છે. 2014માં આપવામાં આવેલા 3 લાખ 53 હજાર 939 શેર્સને કૅશ કરાવવા બદલ તેઓને અંદાજિત 2500 કરોડ રૂપિયા મળશે. ગત સપ્તાહના અંતે આ શૅર્સ કિંમત 380 મિલિયન ડોલર (2.5 હજાર કરોડ રૂપિયા)ની નજીક હતી. બ્લૂમબર્ગ અનુસાર, બે વર્ષમાં કોઇ પણ કંપનીના એક્ઝિક્યૂટિવને આપવામાં આવેલું આ સૌથી મોટું વન-ટાઇમ પેઆઉટ હશે.